สวัสดีครับคุณผมขอเล่าประวัติสุขภาพก่อนนะครับอายุ 26 ปี สูง 169 cm น้ำหนัก 62-63 Kg ออกกำลังกายเข้าฟิตเนสสัปดาห์ละ 3-4 วันกระทั่งวันหนึงผมบังเอิญเตะมุมขอบเตียงโดนบริเวณนิ้วเท้าข้างซ้าย เจ็บปวดมาก นิ้วผิดรูปคาดไว้แล้วว่ากระดูกหักแน่ๆ แต่จำความได้ว่าที่เผลอไปเตะโดนไม่ได้แรงขนาดกระดูกหักได้เลยนะจนเข้าพบแพทย์ที่โรงพยาบาลแห่งหนึง ซึ่งหลังจากผล X-rays ออกมา แพทย์ได้อธิบายว่า ผมมี cyst bone ในข้อกระดูกนิ้วเท้าข้างซ้าย ด้วยความที่เจ็บปวดและอยากรักษาให้หายเลยลืมถามข้อสงสัยกับแพทย์ไปเลยเป็นที่มาของคำถามว่า1.cyst bone คืออะไร2.อายุ 26 ปี มี cyst ในกระดูกทำให้กระดูกเปราะกว่าปกติ ถือว่าผมมีความผิดปกติอะไรไหม3.โอกาสที่ cyst bone จะกลายเป็นเนื้อร้ายมากน้อยแค่ไหน4.ปัจจัยใดบ้างที่ทำให้เกิด cyst bone
สวัสดีครับถุงน้ำในกระดูก หรือ bone cyst คือส่วนที่มีน้ำหรือของเหลวสะสมเป็นโพรงในกระดูก มักพบในเด็ก หรือ ผู้ใหญ่วัยหนุ่มสาว โดยอาจพบในกระดูกชิ้นใดก็ได้ แต่ตามสถิติมักพบในกระดูกชิ้นใหญ่ เช่น กระดูกแขน เป็นต้นครับในปัจจุบัน การวิจัยยังไม่พบสาเหตุที่แน่ชัดของ bone cyst นี้ จึงเป็นการยากที่จะระบุถึงปัจจัยเสี่ยง แต่มีการสันนิษฐานว่าอาจเกิดจากการสร้างหลอดเลือดที่ผิดปกติ จนเกิดการสะสมของของเหลวในบริเวณดังกล่าว แต่อย่างไรก็ดี bone cyst ไม่ได้ก่อตัวเป็นมะเร็ง แต่หากก้อนใหญ่ หรือ รบกวนการสร้างกระดูก ก็อาจทำให้กระดูกบริเวณนั้นๆเปราะได้ ซึ่งส่วนนี้ขึ้นอยู่กับการพิจารณาของแพทย์ผู้เชี่ยวชาญครับดังนั้น แต่กระนั้น หาก bone cyst ไม่ได้ใหญ่มาก และไม่ได้รบกวนการสร้างกระดูก และเมื่อแพทย์พิจารณาแล้วว่าไม่ได้ทำให้กระดูกเปราะ ก็ยังสามารถใช้ชีวิตได้ตามปกติครับ